
Hispane reddita. 


Ad Licinianum 

Praestabit illic ipsa figendas prope 
Vobesca prandenti feras; 

Aestus serenos aureo franges Tago 
Obscurus umbris arborum. 

Avidam rigens Dircenna placabit sitim, 

Et Nemea, quae vincit nives. 

At cum December canus et bruma impotens 
Aquilone rauco mugiet, 

Aprica repetes Tarraconis litora 
Tuamque Laletaniam. 

Ibi inligatas mollibus damas plagis 
Mactabis et vernas apros, 

Leporemque forti callidum rumpes equo; 
Cervos relinques vilico. 


De suyo alti Bubierca 
Fdcil manjar te prestard y sabroso 
Con las Jieras que tu herirds de cerca. 
EI calor estuoso 

Templards en el Aureo Tajo puro 
Entre las sombras de drboles oscuros. 
Dircena helada fuente 

Y la que vence de la nieve el frio 
Nemea calmardn tu sed ardiente. 

Y cuando mds bravio 

En el Diciembre cano e inerte bruma 
Rufa el ronco Aquitdn con sana suma 
Entonces quiero vayas 
A tu querido suelo Laletano, 

De Tarragona a las benignas playas. 

Alii tU por tu mano 

Tenderds blandas redes cauleloso 

Y enlaxflrds el gamo temeroso. 

AI fabali nativo 

Airoso acosards ddndole muerte, 

Y caballero en ala^dn altivo 
Fatigards con suerte 

La astuta Hebre de correr ligero; 

Los cierpos defards para el granfero. 

Josepus Llobera, S. J. 

(sequar) 

(1) Vide num aup. ia operculi». 

14. Vobieea , Voberca cui rectius «Bubierca» re*poadet .—prendenti vulgo. 

17. Dercenna Teuba. 

18. St Nutha Teuba. 

ANNUS SCHOL. III. NUM. 21 1932-1933 MENSE DECEMBRI MCMXXXII 



LATINA 

MENSTRUUS DE LATINITATE COMMENTARIUS 


Pretium subnotationis annuae, solutione antelata, eat 6 pes se tarum In Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Ldrida) - Unlversidad - Espafta, 


Vocabulum «tecla» undenam 
ducat originem 

Novis rebus cum nova sint etiam fingenda vocabula, nos qui 
linguam Latinam contra obtrectatores vivere opere conmonstramus, 
ante hos tres annos «clavichordii» nomine appellavimus instrumen¬ 
tum musicum recens inventum, quod Italica lingua «pianum» apud 
varias gentes vocitatur. Recte fuisse rei adplicatum id nominis, non 
est consilium patefacere, sed lectoribus tantum ostendere invenisse 
me proprium vocabulum ad malleos illos «clavichordii» designandos 
quos «teclas» Iberi populi et Castellani et Catalauni et Lusitani sua 
lingua connominarunt. (1) Neque id satis, sed porro procedens etymon 
vocabuli «teclae*facilibus argumentis evincam. Viri philologis rebus 
addicti num fallar dijudicabunt. 

Originem Latinam «teclae* vocabuli nemo est qui dubitet, du¬ 
bium tamen remanebat hucusque, unde radix ejus esset repetenda. 
Credebatur a tegula procedere, amissa u atona et mutato sono medio 
gutturalis litterae g ia sonum tenuem c. Quid autem habet commune 
tegula cum tecla ? 

Ultro confiteor non minimam esse in his vocabulis litterarum 
similitudinem, quae tamen ex se non est argumentum originis alte¬ 
rius ab altero, nisi constet aliunde. Si ad significationem animum 
intendimus, tegula est a tegendo et imbrices indicat quibus domo- 
rum proteguntur fastigia ab aquis nivibus aliisque naturae tempesta¬ 
tibus. Nihil hujusmodi convenire videtur huic alteri rei quae tecla a 
nobis appellatur, nisi forte quaedam longinqua cum serie earum et 
imbricato (tejado) species, nullatenus sufficiens ut ex ea nomen 
obtineret. 

Est et alia ratio minime contemnenda: facile explicaveris plu¬ 
ribus exemplis in linguis neolatinis mutationem c in g, ut ex saeculo 

(1) Gallice touche, Italice tosto, Anglice Key, Germanice Toste. 

segle Catalaunicum, ex periculo peligro Castellanum, sed non e con¬ 
tra, Unde etymon hujusmodi quod aliis visum semper est dubium, (1) 
a nobis falsum ducitur omnino atque rejiciendum. Aliud igitur ety¬ 
mon philologis exhibere audemus. De re illi judicaverint; 

Quis neget organa satis esse vetera? Non desunt qui eorum 
initia repetant a Ctesybio Alexandrino qui fuit saec. secundo post 
Chr. natum. Ut spiramina tubulorum aperirent majores nostri et so¬ 
nos traherent, digitorum ope tabellas etiam atque etiam tundebant 
quae ideo tudiculae (2 > nomine venerunt. Unde in organis tabellae di¬ 
gitales ex tunsione quam patiebantur tudiculae nomen obtinebant. 
Nunc in «clavichordiis» praeter illud officium passivum, quod satis 
fuit ut tale nomen hereditarent, est et officium activum tundendi, 
nam tabellae digitis percussae introrsum transferunt motum ut et ip¬ 
sae chordas intimas percutientes varios atque suavissimos reddant 
sonos. Jam vero tudiculas diminutivum esse a tude vel tudite nemo 
mirabitur, illudque nomen a tundo quod prius fuerat tudo, sicut 
pango a pago et frango a frago. 

Jam porro procedamus. I tonicam, quae est in tudicula, sono 
medio fuisse pronuntiatam inter i et e probat duplex scriptio aliorum 
similium vocabulorum. Sic a vulpe habemus vulpeculam et vulpicu - 
lam, a plebe plebeculam vel plebiculam, a sede sedeculam vel se- 
diculam. Praeterea in bis vocabulis sedecula, vulpecula, plebecula, 
e tonicum longum est et ideo conclusum (cerrada), cujus est proprium 
tendere in i. Unde quamvis scriptam nullibi inveniamus tudeculam, 
sed tantum tudiculam, certo deduci potest illud primum verbum in 
sermone populari fuisse. Habemus ergo tudiculam vel tudeculam et 
per syncopem tudeclam. 

Quid distat tandem inter tudeclam et tectam? Id unum: ut 
amittatur u, quod cum sit breve et atonum nulli non videatur facile 
amittendum, maxime duabus consonantibus cum intersit ejusdem 
generis t et d dentalibus. Amissa autem u vocali et d, remanet tecla. 
Simile exemplum habes in sella ex s(ed)ec(u)la et silla castellane ex 
s(ed)ic(u)la. (3) 

Conclusio. Tecla igitur non a tegula, sed a tudecla quod est 
a tudecula idem ac tudicula. Sicut autem a plebe, a vulpe, a sede 
sunt comparate plebecula vel plebicula, vulpecula uel vulpicula, se¬ 
decula vel sedicula, sic tudicula (vel tudecula) est a tude quae iterum 
procedit a tundo vel potius a vetere tudo cujus nativa significatio of¬ 
ficio maxime congruit tam activo quam passivo tabellarum clavichor- 
dii quas teclos Iberi populi vocant. Emmanuel Jove, c. m. f. 

(1) Waldt - Latein. etgmol. Worterbudi, 1910. — (2) Bipai* •* Diccionario Enciclop6dico ci. Plano. — 
(3) Commolar An - Discurso leido ante la Real Ac ad. Esp. el dia 25 de M oyo de 1890 I - S illa no se form6 
de sella(m), como opinan algunos, sino de sed(i)c(u)la(m), contracto sedcla y secla, en donde la e se atenufi 
en i y la l precedlda de muda d en medio de diccidn se convirtid en U. 

Inmaculatae Deiparae Conceptioni 

HYMNUS 

Canticis sacris hodie resultat 
Late peccati reparatus orhis, 

Virginis primum celebrans serena 
Voce triumphum. 

Arboris fructus, vetus unde Serpens 
Virus effudit, sihi noxiale. 

Clausit humano generi superna 
Limina caeli. 

Frude sed victi miseretur almus 
Conditor rerum, voluitque salvum; 

Mox et offensi ruit in Draconem 
Numinis ira; 

aFraude vicisti, Satan, en Puella 
Cordium raptrix nova surget Heva 
Quae tuum dirum caput et superbum 
Calce refringet». 

Xnclitum salve decus Angel orum 
O potens Virgo, Satanae pavenda. 

Cujus ad nutum barathri fugatur 
Per fida turma. 

Nunc novos hostes pede virginali 
Contere, antiqui subolem Draconis 
Quae tenet mundum, populosque late 
Ipsa tuere. 

Da tuis M.ater, pueris, rebellem 
Pura mens carnem premat et decora 
Germinet virtus animisque diva 
Alunera caeli. 

Sint tibi laudes. Trias increata 
Et Tibi Virgo sine labe, de qua 
Natus est Christus luiturus olim 
Crimina mundi. 

H. MARTIJA, C. M. F. 

Cervariensis Academiae viri litterati (1) 


Raimundus Lazarus de Dou 


Inter viros Academiae Cervarien¬ 
sis litteris praeclaros Raimundo La- 
zaro Dovio non idcirco primum tra¬ 
didi locum quod splendidiore prae 
omnibus corruscasset lumine, sed 
quod mense Decembri vertentis an¬ 
ni centenarius illius obitus recurrit 
annus. Nonne par erat ut post hanc 
centuriam illius viri memoriam re¬ 
peteremus, quo extincto quasi sunt 
in Academia Cervariensi cetera jam 
ulterius litterarum lumina? Prius er¬ 
go de eo quam de aliis sermonem 
instituere volui. 

Sublatus igitur est e vivis Can- 
D. Raimundus Lazarus de D«u cellarius, isque Academiae Cerva- 
PoatrcmiM Academiae Cervariensia rieHSiS pOStremUS, die 14 m. Decem- 
Canceiuriua bris cum natus erat tres et nonaginta 

annos. Vitae limina subierat Barci¬ 
none ex optimatium genere. Majorem natu habuit fratrem 
Ignatium qui etiam sidus in Academia enituit, quicum Cordel- 
lensi in conlegio humaniores litteras suscepit ediscendas in latere 
Finestresii paedagogi, quas litteras ita uterque sapere novit ut ea¬ 
rum cultum in dies ad ultimum usque vitae magis perficeret. Adeo 
eorum mentes spiritu Finestresiano sunt imbutae ut Pater Fran- 
ciscus Dorca S. I. non sine quadam poStica amplificatione dixe¬ 
rit post funebrem orationem quam de Finestresio, omnium iHius 
aetatis hominum apud Hispanos facile cultissimo, Dovius ad Sena¬ 
tum habuit: 

Plenius haud potuit laudari Academicus Heros, 

At potuit certe pressius et melius: 

Scilicet hoc majus breviusque domesticus olim 
Quod Doctor Dovios finxerit ille duos 
Vivet in his posthac quem sic expressit uterque 
Ut Finestresium bis superesse putes. 



(1) Confr. num. *up. p, 17. 

Litteris igitur lactatus humatiarumque artium cultura perpoli¬ 
tus Raimundus Lazarus Dovius adulescens Logicae, Physicae, Meta- 
phisicae, Animasticae nec non Jurisprudentiae civilis theses publico 
commissas certamini semel et iterum ingenti auditorum plausu ab 
oppositis vindicavit. Dum adhuc in minoribus esset stipatus dotibus 
Licentiae gradum in jure canonico supremamque in civili, universo 
Academiae Senatu plaudente, jure merito obtinuit. Ejus tum peritiae 
tum ingenii pervulgata fama inter celeberrimos Academiae professo¬ 
res adscriptus juris utriusque cathedras summa cum laude est mode¬ 
ratus. Tandem primaria cathedra juris civilis regio diplomate est 
potitus, indeque lucerna accensa super cathedrae candelabrum posi¬ 
ta, lucis radios tum inter discipulos tum inter professores copiose 
diffundens, adeo ejus fama longe lateque percrebuit ut inter illustrio¬ 
res litteraturae proceres communi calculo recenseretur. 

Quod argumentum exornant egregia ingenii sui, quae publici 
juris facta nobis reliquit monumenta sincera Latinitate donata. Non 
enim sine jucunditate leguntur luculentissimae illius lectiones De 
dominio maris, De tribuendo cultu Sanctorum Martyrum reliquiis, De 
filiis officialium militarium qui moriuntur in bello. Perlustrantur item 
maxima cum animi voluptate ejus orationes ad Senatum habitae in 
aniversario tum Philippi V funere, tum Doctoris Josephi de Fines- 
tres. De orationibus gratulatoriis septem supra triginta quas in peti¬ 
tione docturae habuit ad amplissimum Senatum, cum in Lyceo 
professoris munere fungeretur, hoc ait Rdus. P. Franciscus Xarri6 
O. P.: Stilus elegans, grata facundia, vox sonora, nitidus sermo, 
pura dictio, apta methodus, pulcra clara jucunda sententia. Quot 
quantisque praeconiis commendatum fuit opus illud, cui praefixus 
est titulus: Inscriptiones Romanae in Catalaunia repertae post vulga¬ 
tam syllogem Doctoris Josephi de Finestres. Nihil dicam de opusculo 
ita inscripto: Finestresius vindicatus adversus clarissimum virum 
Henricum Florezium. Quid de altero etiam typis mandato super Vera 
Vigilantii patria? Quod Hispanico sermone composuit opus de jure 
Catalaunico cum Hispanico comparato, nunc debitis non extollimus 
laudibus. 

Sic Vir ille egregius Raimundus Lazarus de Dou diebus et glo¬ 
ria refertus ante hos centum annos terram cum caelo commutavit. 
Ejus Latinitatem vere commendandam in ulterioribus fasciculis lec¬ 
tores nostri degustabunt. 

Josephus BONET, C. M. F. 

Conloquia Latina 


Poscmumii Incursio EI atraco de un sablista 


JuaniTOR — I tu intro... Hic tecum eques 
paulisper loqui adpetit. 

Erus. - Tui observantissimus.... Sede, a- 
mabo. 

POSCINUMIUS. —Benignissime; testimonium 
id est'dilectionis... 

E. — Meus -est mos. 

P.~ Benigne, inquam;- benigne centies mi- 
liesque. Tua venia frontem meam abs¬ 
tergam sudore. 

E. — Libere te absterges... Ut si esses apud 
tuos. 

P,— Apud meos...! Verbum id magicum, 
quod recordationes adfert innumeras, 
easque teneras... Focus! Ecquid foco 
nobilius? 

E . — Omnino nihil. Domine. ' 

P.—Atquvhanc rem tam nobilem ' tamque 
suavem, eques; ego perdidi...! Mihi le¬ 
vamine opus est, quod tu nempe habes. 

E. — Egone? 

P . — Tu; tu qui hoc ipso tempore quo meae 
menti dominatur cibi cupiditas, pater 
meus es putativus. 

E. — E contignatione deviasti, eques. 

P,—Non ita, adulescens. Hic sum ubi et 
necessitas et decus me adduxerunt. So¬ 
lum dedecus aut magistratus a tuae 
actuariae me' divellent bracchiis. 

E.—Numquid poSta? 

P. — Humilis modicus rapax fortasse, atta¬ 
men poeta. Aestrum dicor habere, in- 
que versibus _ gladium utraque parte 
acutum. 

E . — Tu Silvela es in carmine. 

P —In arto meo numine omnipotens judi¬ 
cor et rivulum cano qui serpit et cele¬ 
rem alaudam quae expandit alas, et 
caelum stellis coruscantem et... 0 tris¬ 
tem vitam, eques! 


PORTERO. —Pase V... Este sefior desea 
hablar con V. unos minutos. 

DUEftO.-Muy sefior mio... H&game el 
favor de sentarse. 

Sablista. — Muchas gracias, caballero. 
Es una prueba de distincidn... 

D. — Es costumbre mia. 

S. —iGracias! |Un milldn de gracias! Con 
su permiso de V. voy a limpiarme 
el sudor de mi frente. 

D. — Es V. muy duefio de limpiarse como 
quiera, como si estuviese en su casa. 

S. — jMi casa! Palabra magica que evoca 
una oleada de recuerdos tiernos... 
|E1 hogar! iHay cosa mds grande 
que el hogar? 

D,—No, sefior. 

S. —Pues eso que es tan grande, que es 
tan dulce, lo he perdido yo. caba¬ 
llero. Necesito un lenitivo y V. lo 
tiene en la mano. 

D.-iYo? 

S.-i-V.; V. que en estos momentos en 
que la pasi6n por el cocido domina 
mi inteligencia viene a ser mi padre 
putativo. 

; D. —Caballero, V. se ha equivocado de 
piso. 

S.—No, joven, no. Estoy donde la nece- 
sidad y el honor me han traido. S61o 
el deshonoro... el ordenanza podrdn 
arrancarme de los brazos amorosos 
de su redaccidn. 

D.—Poeta, ipues? 

''S. — Humilde, modesto, quizA ripioso, 
pero poeta. Dicen que tengo imagi- 
nacidn, que en mis versos tengo un 
arma de dos filos. 

D.—Es V. un Silvela de la poesia. 

S. Me juzgo oranipotente en mis estre- 
checes de numen, y canto al arroyue- 
lo que serpentea, y a la alondra fu- 
gazi que tiende el vuelo, y al cielo 
tachonado de estrellas... |Qu6 triste 
es la vida, caballero! 

E. —Quid narras? 

P. — Tristissimam vitam dico. Tres abhinc 
dies non edo: sed id tua non interesl. 
Numquid fumigerum porrigis? 

E .—En tibi. 

P .— Vitam, rem hercle tristem! In carmine 
rationem inveni non adsciscendi mihi 
mortem... Quattuor abhinc dies non 
edo; attamen hoc nihil tua interesl. Si¬ 
ne duas me lacrimas, duas inquam 
dumtaxat effundere, ne amaritudine 
te afficiam, animam generosam. Tres 
abhinc dies buccellam nullam sumo sed 
id negotii tua non interest... 


E. —Si verum dicam pecuniam non habeo 
solutam. 

P.—Idem mihi erit si in schedinumiis dede¬ 
ris, generosa anima. Sonela hodie pro¬ 
bitatem tuam praedicabit. Vale mul¬ 
tum! 


D.— Qu6 me dice V? 

S, —|Oh. tristfsimal Seis dias ha que no 
como; pero eso a V. no le importa. 
iMe hace V. el favor de un pitillo? 

M. —Tome V. 

S. —|Triste realidad de la vida! En la 
poesia encontrfe un modo de no rom- 
per mis relaciones diplom&ticas con 
la existencia. |Cuatro dias ha que no 
como; pero esto a V. no le interesa! 
Permftame V. que arroje dos \&grl- 
mas, dos solamente, para no amar- 
gar las generosidades su almanoble.. 
Tres dias hace que no pruebo boca- 
do; esto no es cuestidn que a V. le 
interese... 

D,— Pues si he de decirle la verdad, no 
tengo suelto. 

S.—Me dalo mismo en billetes, |oh alma 
generosa! Esta noche un soneto can¬ 
tari tus bondades. (Que vaya bien y 
adi6s! 


Inter Scholares 


— Quandonam latine scribuntur litterae 
majusculae? 

—Initio cujuslibet propositionis. 

— Certe id fit etiam apud nos. Dic mihi 
quidquam in lingua Latina singulare. 

—Singulare est quod praeter nomina 
propria cum majuscula scribere cogunt 


grammatici recentes clariores omnia ad¬ 
jectiva ab eis derivata. 

— Quid de adverbiis? 

—Non desunt qui etiam cum majuscula 
adverbia scribi velint ab nominibus pro¬ 
priis derivata, quod plerique negant, ne¬ 
que sequuntur. 

NOVA ET VETERA 

Alumnorum oculis praesenti obposita pictura, iidem facili nego¬ 
tio nonnullorum nominum in memoriam venient, saltem vernaculo¬ 
rum, Commode autem orbis terrarum animalia, neque rem hic agi¬ 
mus cum zoologis, in quattuor veluti genera magna dispesci valent: 
in domestica nempe, qualia sunt 
hos, canis, equus, felis; in silves¬ 
tria, uti, barrus, leo, lupus, vul¬ 
pes; in volatilia, uti accipiter, a- 
quila passer, vultur; in aquatica 
tandem, ut anguilla, cete, salmo, 
tructa. 

I. — Domesticae nonnullae 
bestiae atque silvaticae in tabella 
hodierna depicta adparent, qui¬ 
bus pro numerorum ordine sunt 
nomina quae sequuntur. 


1 

Camelus 

12 

rinoceros 

2 

feles 

13 

cancer 

3 

asinus 

14 

vertagus 

4 

leo 

15 

testudo 

5 

bos 

16 

cuniculi 

6 

barrus 

17 

agnus 

7 

canis 

18 

sorex 

8 

sus 

19 

cochlea 

9 

equus 

20 

climax 

10 

cervus 

21 

gallus 

11 

vervex 

22 

rana 


II. —Haud pauca certo certius 
in animalium indole atque natura 
considerare est, eaque cum ani¬ 
mo scientiarum cupido, tum mente curiosa. Verum istis in commen¬ 
tarii plagulis praecipuas hodie animalium voces compilabimus, Lati¬ 
na quidem expressas lingua. Praesertim in sermone presso, animum 
advertas velim, eas aliquando voces in usu susque deque venire, neque 
in lexicis eadem usque ratione verti, id quod haerere aquam adigat 
tironibus necesse est. Sequentes tibi exempli gratia propono: 


Apes 

bombitat 

cicada 

trinitit 

equus 

hinnit 

aquila 

clangit 

columba 

plausitat 

felis 

maumat 

asinus 

rudit 

cornix 

crocitat 

gallina 

gracillat 

bos 

boat 

corvus 

crocitat 

gallus 

cuculat 

canis 

latrat 

cygnus 

drensat 

graculus 

frigulat 

capra 

musit 

elephantus barrit 

hirundo 

trinsat 

hircus mutit noctua 

leo rugit ovis 

lupus ululat perdix 

mus mintrit rana 

musca bombit simia 

mustela dintrit sus 


III. —Nullatenus tandem Lati¬ 



nae linguae adagia seu apotegma- 
ta desunt, quae a natura, indole, 
animalium moribus sumant ori¬ 
ginem. Neque id quidem raro fit. 
Et enim scientia naturae rerum 
eum scientia populi convenit ve¬ 
hementer, adagiorum copiam et 
vim arbitrio suo exprimentis. A- 
liqua hoc loco obferam. Eis au¬ 
tem in selligendis, quod supra 
innui animalium vocum, vocabu- 
larium habui normam: 


cucubat 

taurus 

mugit 

balat 

turdus 

trutilat 

cacabat 

ulula 

ululat 

coaxat 

vulpes 

ganit 

stridet 

grugnit 

vultur 

pulpat 


Neque mei neque apes: In eos dicitur, 
qui recusant incommodum, quod sit 
cum commodo conjunctum, ferre. 

Aquilam volare doces: In eos qui ali¬ 
quem monent in ea re, in qua is exerci¬ 
tatissimus est. 

Asinus ad lyram: De eo, qui nullo est 
judicio, dices. 

Ex ipso bove lora sumere: De eo, qui, 
quo laedat quempiam, id ab ipso acci¬ 
pit, quem ledit. 

Canis vindictam: In illos, qui praeter 
exspectationem iis poenas dant, quos 
aliquando laeserunt. 

Capro gladium (reperit): De iis, qui, 
quo pereant, reperiunt. 

Cicadae vespa obstrepens: In eum, qui 
certat longe impar cum superiore. 

Columba sedens: De supra modum 
mansuetis dicitur. 

Cornix scorpium (rapuit): In eos, qui 
illos laedere parant, unde tantundem 
mali sint accepturi. 

Corvum delusit hiantem: De eo, qui 
captorem suum est arte frustratus. 

Tunc canent cygni, cum tacebunt 
graculi: Tunc eruditi loquentur, cum 
garrulis erit nullus loquendi locus. 

Elephantum ex musca facis: Res exi¬ 
guas attollis verbis atque amplificas. 

Equus me portat, alit rex: Bene ille vi¬ 
vit, qui et alienis pedibus ingreditur pas¬ 
ci turque pecunia aliena. 

Felem Minervae (comparas): Multo in¬ 
feriorem cum praestantiore comparas. 

Gallinaceum lac: De inventis raris 
ideoque pretiosis. 

In morem galli cujuspiam trepidat: In 
male affectum et commotum aut etiam 
:pavitantem dices. 

Graculo nihil cum fidibus: Nihil stoli¬ 
dis cum bonis litteris. 

Hirundo una non facit ver: Unus dies 
sat ad parandam virtutem aut eruditio¬ 
nem non est. 

Hircum mulgere: Terere tempus. 

Leonem eslimulas: In eum, qui poten¬ 
tem suum In ipsius exitium provocat. 

Lupi alas quaeris: De iis, qui ea quae¬ 
runt, quae nusquam sunt. 

Mus picem gustans; ln eos, qui antea 
audaculi, degustato periculo, plane ti¬ 
midi videntur. 

Vel muscas vetuit praetervolitantes: Qui 

frivola metuit quacumque de causa. 

Epistularum 

Emmanuei Jovi, C. M. F. 

And reae Avenario S. V. D. suavissimo amico s. p. d. 

Nescio an de neglectis jamdiu debitis tibi litteris magis ipse sim reprehen¬ 
dendus quam tu mihi. Veras et nimis veras tu excusationes adfers: et inopiam 
temporis et defectum valetudinis quae quidem postrema magis me sollicitat. 
Ego autem saepe cum animo meo reputavi Deum velle de me poenas omnes 
in purgatorio sumere, quando in hac vita tam blande mecum agit, qui nullas fe¬ 
re experior res adversas praeter eas quibus est obnoxium hominum omne genus. 

litinam te confirmes et juvenescas! Etenim animatverti in photographia 
quam anno superiore misisti, quamque hodie tibi libenter alia mea gratificor, 
caput tuum albicare canis quos non ex multiplicatis annis adparuisse credo, 
sed potius ex varicum molestiis aiiisque valetudinis tuae incommodis. O exse¬ 
crandum bellum quod amicum cibis pavit sappositiciis. Nos tantam calamita¬ 
tem eo tempore non subiimus, sed nunc aliam patimur aprorum nempe incur¬ 
sionem qui cornibus suis omnia impetunt sive divina sive humana jura. 
Nostisne eos? Ex latebris sectae massonicae in gubernium ascenderunt atque 
inde perdere nos volunt, qui vestigia Christi sectamar. Deo miserante et gres¬ 
sus eorum praepediente nec medium iter fecerunt quod adfectabant. Etiam ad 
hoc tuas preces efflagito ut hostium nostrorum superbia conteratur et nobis 
pax religiosa quoquo modo restituatur. 

Non tantum de epistula sed de lucubratione super Santolio et de carmine 
tuo gratias tibi quamplarimas ago: ea omnia suo tempore Palaestrae Latinab 
inseram. Ne cesses qQas de Santolio cogitaveras lucubrationes perficere; 
erunt mihi acceptissimae et probatissimae. Tu vero ignosce si hujus rei te 
prius certiorem non feci, quaesivi enim Santoiium neque uspiam inveni. 

Jam quod promiseram de essedo tibi scribere, tandem sum exsecutus, 
iegesque epistulam alteram publicam in «Alma Roma». 

Tibi semper obsequentissimus et frater iri Corde Mariae. Vale. 


Mustelas habes: ln eum, cul omnia 
sunt Inauspicata. 

Noctuae aquilam comparas: Idem fere 
valet ac: Vespa cicadae obstrepens. 

Tamquam ovis miridians: De summo 
dicitur otio. 

Perdicis crura: In crura gracilia dis- 
tortaque venit. 

Ranae aquam (ministras ); Ubi quid ex¬ 
hibetur, quo vel praecipue gaudet is, qui 
accipit. 

Simia non capitur laqueo: ln callidum 
tergiversatorem, qui minus coargui valet. 

I. GonzAlez. C. M. F. 


Commercium 

CURSUS GYMNASTICUS 

M. Cicero (1) Imp. S. D. (2) M. Caelio m Aedili Curuli 

Scripta Laodiceae m. Febr. anno 50 a. Chr. natum (Ad fam. II, 14) 

M. Fadio, (4) viro (5) optimo et (d) homine doctissimo, familiaris¬ 
sime utor (7) miri ficeque (8) eum (9) diligo cum propter summum inge- 
niume ejus (12) summamque doctrinam tum (10> propter (ir > singularem 
modestiam. Ejus negotium sic velim suscipias, (m ut si esset res mea. 
Novi (u> ego vos magnos patronos ; f,5) hominem occidat oportet, (16) qui 
vestra opera uti velit. Sed in hoc homine nullam accipio excusationem. 
Omnia relinques, < - 17) si me amabis, (l8) cum tua opera Fadius uti volet. 

Ego res Romanas {l9) vehementer expecto et desidero m in pri¬ 
misque, quid agas, (2l) scire cupio; nam jam diu propter hiemis magni¬ 
tudinem nihil ad nos novi (22) adferabatur. (23) 

ADNOTATIONES 

1) M. Cicero: Romani hominis liberi 
et ingenui erat praenomen habere, quo in 
eadem familia unus ab alio distingueba¬ 
tur, sic Marcus a Quinto fratre: quod ta¬ 
men praenomen nota seu compendio 
(abreviatura) fere solummodo scribeba¬ 
tur; nomen quo gens a gente (Tullius e 
gente Tullia), et cognomen quo familia a 
familia discernabatur (Cicero); quibus 
aliqui et agnomen adsciebant sive ex fa¬ 
cinore, ut P. Cornelius Scipio, Cartha¬ 
gine devicta, Africanus audit; sive ex 
adoptione, ut P. Cornelius Scipio Aemi- 
tianus. Servis vero unum tantum nomen 
erat, ut Tiro. 

2) S. D.: Salutem dicit, non salutem 
dat, ut aliqui commenti sunt; semel ta¬ 
men invenitur apud Liv. 3, 26: Salute da¬ 
ta in vicem redditaque. Alia plura huic 
voci «salus» junguntur verba: Cf. Salu¬ 
tem reddere (Liv. 7, 5; 3, 26); referre (Cic. 

Ad Att. 16. 4); impertiri (Ib. 2, 12). 

Saepe et verbum omittitur: «Cicero At¬ 
tico sal.» 

3) M. Caelio: M. Caelius Rufus fa¬ 
miliaris fuit Tullii,ab eoque vehementis¬ 
sime, in oratione quam habemus, defen¬ 
sus,—Verba dandi, reddendi, commit¬ 


tendi et alia hujusmodi, quae commo¬ 
dum aut incommodum significant, prae¬ 
ter accusativum, dativum commodi vel 
incommodi suscipiunt. 

4) M. Fadio: Vir fuit doctissimus, 
amicus Ciceronis et Attici. — Regitur a 
verbo utor, quod ablativum postulat, 
quia nationem involvit instrumenti. 

5) Viro optimo: Adjectiva vix nomi¬ 
nibus propriis inmediate junguntur, sed 
aliqua addi solent appellativa, ut vir, 
urbs...: aC. Marcellus, vir optimus et com¬ 
memorabili pietate praeditus». (Cic. Pro 
Mare. 4, 30). Vir ad laudem vel virtutem 
significandam adhibetur, non tamen vi¬ 
tuperationem; homo ad utrumque. 

6) Et: Ea conjungere solet membra 
quae natura sua nexu carent arctiore. - 
Usurpatur ad graviter adfirmandum: «Et 
sunt illa sapientis». (Tuse. 3,8,18). Aequi- 
valet Hispano nostro y tambiin: «Haec 
-ipsa mihi sunt voluptati; ei erant illa 
Torquatis». (De fin. 1, 7, 25), Ad clarius 
et vividius designandam rem vel perso¬ 
nam jungitur demonstrativis: et is, atque 
is, et is quidem; et idem, idemque; si nega¬ 
tio adsit nec is: «Habet (animus) primum 
memoriam, et eam infinitam rerum in- 

numerabilium». (Tuse. 1, 24, 57). «Qui¬ 
dam nimis magnum studium multam¬ 
que operam in res obscuras atque diffici¬ 
les conferunt easdemque non necessarias». 
(De off. 1. 6,19). 

7) Familiarissime utor: Frequentissi¬ 
me hanc locutionem apud Tullium inve¬ 
nies, quae idem significat atque cum 
aliquo consuetudinem habere. 

8) Mirificeque: Que enclitica est et 
ea conjungere solet quae maximam 
unionem habent; sine discrimine tamen 
pluriens usurpatur et, que. Infrequenter 
subsequitur verbis in g correpto finitis, 
licet aliqua reperias exempla: Ipseque 
(Phil., 14, 26); Majoreque (Ib., 13, 46). 
Mirifice habet exitum protractum sicut 
et omnia abverbia ex adjectivis primae 
declinationis deprompta. 

9) Eum: Omitti nequit propter di¬ 
versam rectionem verborum utor et dili¬ 
go, maxime ob claritatem. 

10) Cum... tum: His particulis ea 
jungi solent membra quorum alterum 
eminet priori; et recte generatim vertes 
no sdlo, sino tambiin. 

11) Propter: Causam notat; non ra¬ 
ro loco hujus praepositionis classici 
ablativum usurpant ad causam desig¬ 
nandam; «Si fructibus et emolumentis 
et utilitatibus amicitias colemus...» (Cic. 
De fin. 2, 26. 83). 

12) Ejus: Quia ad personam refertur, 
in oratione simplici, quae non est sub¬ 
jectum grammaticale; «Semper amavi... 
M. Brutum propter ejus summum inge¬ 
nium». (Cic. Ad fam. 9, 14, 5). 

13) Velim suscipias: Verba quae ma¬ 
nifestissimam voluntatem significant, fre¬ 
quentius subjunctivo j unguntur sine parti¬ 
cula ut (praesertim volo, nolo, malo, 
sino), quam tamen aliquando accipiunt: 
«Volo uti mihi respondeas», (Cic. Vatin. 
7, 17). «Verba quae animi decretum sive 
statuere significant, item verba voluntatis, 
optandi et alia etiam inveniuntur cum sim¬ 


plici infinitivo, si subjectum est idem, et 
cum accusat, et infinit., si subjectum est 
diversum». (1)— Velim dicitur de optato 
quod quis explere potest; vellem de voto 
cui satis fieri nequit 

14) Novi: Noscere significat rem ali¬ 
quam inquirere, notitiam alicujus rei sibi 
comparare; novi vero, quod saepe apud 
probatos auctores pro praesenti adhibe¬ 
tur, est idem ac scio, cognitum habeo, 
in notitiam v alicujus rei penitus veni.— 
Notanda: Nosse de facie, conocer de vis- 
ta. (Cic. Pis. 32, 81). Cetera nosti, formula 
qua aliquid notum reticemus. 

15) Vos magnos patronos: Accusativo 
complementi directi adjungitur accus- 
tivus attributivus post verba hanc notio¬ 
nem reddentia: tribuere alicui per actio¬ 
nem. sermonem, cogitationem, hanc vel 
illam qualitatem; facere aliquem divitem; 
appellare aliquem regem (2).—His verbis 
accedit novi, cognovi... 

16) Oportet: Construitur cum sub¬ 
junctivo sine particula ut; invenitur 
etiam, sicut et alia inpersonalia quae fa¬ 
cilitatem, necessitatem, opportunitatem no¬ 
tant ut actio fiat, cum infinitivo, et ac¬ 
cusativo si opus est. At cum subjectum 
actionis non significatur, oratio solum 
in infinitivo passivo venit: «Hoc fieri et 
oportet et opus est». (Cic. Ad Att. 13, 
24). 

17) Relinques ;■ Futurum simplex seu 
inperfectum actionem futuram significat 
sive statum; nos saepe futurum Latinum 
reddere solemus pro praesenti subjunc¬ 
tivo, ut in exemplo: eDijalo todo, si me 
amas, cuando Fadio necesite de tu apo- 
yo». Cf. «Beati erimus cum, corporibus 
relictis, et cupiditatum et aemulationum 
erimus expertes». (Cic. Tuse. 1, 19, 44). 
«Seremos felices cuando, desatados de 
los cuerpos, nos veamos libres de nues- 
tras codicias y ambiciones». 

18) Si me amabis: Amabo te vel sim¬ 
pliciter amabo, ab obsecrandum et peten- 


(1) Uobtra, Gammatica Cias. Latinitatis. 332-3,—(2) Cf, Rietnaan, Syataxc latiae, 33. 

dum saepissime usurpatur. «Cura, ama¬ 
bo te, Ciceronem nostrum». (Cic. Ad 
Att. 2, 2,1). Inveniuntur etiam formulae: 
si me amas, si quidquam me amas, quae 
quidem obsecrantis obtestantisque sunt. 

19) Res Romanas: Non incongruum 
nobis videtur notandum interesse discri¬ 
men inter abjectiva Romanus et Latinus. 
Las tetras romanas apud auctores aureae 
aetatis vocantur Romanorum litterae, lit¬ 
terae Latinae non vero litterae Romanae: 
«Damnum enim illius inmaturo interitu 
res Romanae Lalinaeque litterae fecerunt». 
(Cic. Brut. 33, 125); res Romanae— la re- 
piiblica de Roma, litterae Latinae— cultu¬ 
ra romana. Apud posteriores tamen 
scriptores invenies: Litterae Romanae 
(Quintii. 10, 1,123); lingua Romana (Tac. 
Agrie. 21). Cf. Sermo Atticus non vero 
Atheniensis. 

20) Expecto et desidero: In Latino 
sermone saepius duo vel plura inveniun¬ 
tur verba eandem fere notionem redden¬ 
tia. pro uno verbo atque adverbio: Ex¬ 
pecto et desidero: espero con grandes 
ansias; divellere ac distrahere, (Cic. 
Plane., 42, 102), separar violentamente. 
Haec figura hendiadys vocatur. V. Pal. 
Lat. ann. 1932, m. Jau. 

21) ' Quid agas: Interrogatio indirecta 
seu obliqua quae subjunctivum expostu¬ 
lat; apud nos lo que haces. 


22) , Nihil novi: Substantiva qua» ali¬ 
quam notionem quantitatis reddunt i- 
tem adjectiva et pronomina neutrius 
generis in nominativo vel accusativo po¬ 
sita, sicut et abverbia eo, quo, satis, pa¬ 
rum, nimis.., genitivum postulant. <Tan- 
tum cibi et potionis adhibendum, ut refi¬ 
ciantur vires, non opprimantur». (Cic. 
De senect. 11, 36). 

23) Adferebatur: Illud quidem no¬ 
tandum est in sermone epistulari: sae¬ 
pius cum quis epistulam accipit, plura 
facta, quae scribenti praesentia erant, 
transacta deveniunt legenti. Qua moti 
ratione Romani saepius praeteritum 
usurpant ubi sensus praesens tempus 
postulet. «Jam diu propter hiemis mag¬ 
nitudinem nihil ad nos noviadferebatur». 
«Hace tiempo que por la crudeza dei 
invierno no nos llega noticla alguna». 
Praeteritum adhibet pro praesenti, quia, 
accepta a M. Caelio epistula, causa (hie¬ 
mis magnitudo) probabiliter jam trans- 
iisset. Cf. «Nihil habebam quod scribe¬ 
rem». (Cic. Ad Att. 9, 10, 1). «Nunc 
eram plane in medio mari». (Cic. Ibid. 
5, 12, 3) (1). Haec praeterita vocantur 
epistularia. 

Josephus M. a Mir, C. M. F. 


DE INNOCENTIA 

Insontes saepe insimulat vis falsa malorum 
tentat et innocuum frangere posse caput, 
dumque suo scelere exsultat, cadit ipsa peritque; 

vindicat innocuos clarificatque Deus. 

Testis erit Daniel projectus in antra leonum, 
testis erit falsos ulta Susanna viros. 

Fidite virtuti, numquam quae mergitur imo 
gurgite, jactetur naufraga saepe licet. 

CLEMENS JANICIUS 


!) Cf. Rtemann, Syut. Lat., § 145. 

Per orbem 


Chronologia Vergiliana. L. Her- 
mann inquisitionem circa facta aliqua 
vitae Vergilii in «Revue des Etudes 
Latines» (fasc, II, 1931; pp. 269-290.) 
instaurat. Praecipuas tantum conclas- 
siones, quas auctor ipse deducit, huc 
transferimus. 

1) Vergilius mortuas est Tarenti 
ob insolationem quam Metaponti ha¬ 
buit; minime vero Brindissii ob inso¬ 
lationem Megarae. 

2) Iter versus Graeciam, autumno 
anni 38 ponendum esse videtur. 

3) Satyra de itinere Brindissii 
etiam eodem autumno composita. 

4) Idem dicendam de ode in na¬ 
vem Vergilii. 

5) Vergilias comitatus est Mae¬ 
cenatem in legatione Octavii ad Mar¬ 
cum Antonium. 

6) Post legationem Tarenti hie¬ 
mavit anno 38, et vere 37 conloquio 
Octavium inter et Antonium adstitit. 

7) Tum Meliboeam Catonem in¬ 
visit. 

9) Satyra VI libri II mense Octo¬ 
bri anni 31 composita. 

Saxia. Ad nos pervenit versio Ca- 
taiaunica hujus poematis a R. P. D. 
Arrufat O. S. B. in Monasterio Mont- 
serratensi confecta. Hac impulsi op¬ 
portunitate gratum nobis est quam 
maxime, mentionem facere de hujus 
poematis R. P. D. Brenach auctore 
parum noto, mentione tamen dignis¬ 
simo, qui non modo poema «Saxia»; 
sed et «Apollum Delphicum» et «Epi¬ 
thalamium Salomonis» in locem edi¬ 
dit; summam 11.182 versaum conti¬ 
nent qui et Ovidiano sapore et numeri 
perfectione et classica Latinitate elu¬ 
cent. Hic et R. P, D. Gonzalo de Sojo, 


qui «Dialogos de omnibus Grammati¬ 
cae praeceptis» edidit, antesignani 
sunt cultus classici in cenobio Mont- 
serratensi. 

Ex Seminario Manizalensl. Ci- 
prianus Dfaz Seminarii Manizalensis 
alumnus litteras perquam jucundas 
nobis misit, ex quibus haec quae se¬ 
quuntur excerpere juvat: «Non tantum 
ex Ecclesiae voluntate, sed praeser¬ 
tim ex Rmi. Ordinarii nostri, Superio- 
rumque Seminarii amore et diligentia 
linguam Latinorum praestalissimum, 
uti debetur, locum oblinet... Nullis ex- 
clussis, omnes, qood mirum est, e- 
tiam qui Presbiteratum suscepturi, ex 
more. Latinitatis periculum coram 
examinatoribus Synodalibus, quan- 
doque Palaestha comitante, subire 
coguntur. Quae praxis ad amorem et 
fervens studium hujusmodi linguae 
adquirendum permaxime juvat». 

Studia classica in Holandia, 
Circa studia classica in Holandia re¬ 
lationem adfert «Bulletin de l'Asso- 
ciatlon G. Bud6», ex qua sequentia 
nuntia sampsimas. In Gymnasio in 
studiis classicis 6 anni impenduntur; 
4 aut 5 anni in Lyceo. 

Quod ad horas in hebdomada im¬ 
pendendas, in Gymnasio duae distin¬ 
guendae sunt sectiones: Sectio A: 12 
horae hebdomadariae; Sectio B: 9. 
In Lyceo pius minus eadem viget dis¬ 
positio.—Primo loco legitur Caesar 
De beilo Oaliico; postea Cicero, Sal¬ 
lustius. Quod ad poSsim initio Ovidii 
Methamorphoses et Elegiae leguntor. 
Cursus superiores legont praecipue 
Titum Livium, Tacitum, Ciceronem 
(scripta philosophica), Senecam, Pli¬ 
nium Juniorem; identidem S. Augus- 

linum, scriptores Medii Aevi et Eras¬ 
inum. Vergilius et Horatias praecipuas 
cursuum superiorum delicias consti¬ 
tuant. 

Quod ad linguam Graecam spe- 
ciatim spectat, sane gloriari Holandii 
sibi possunt: nulla enim in natione ei 
aequalis tribuitur cultus, uti videre in 
programmatibus officialibus omnibus 
licet. 


47 

Praeterea 20 ultimis annis a 1909 
sc. ad 1929 numerus alumnorum mira 
fecit incrementa; nam anno 1909 inco¬ 
larum nameras circiter erat 5,900.000; 
anno 1929 vero 7.830.000. Alumnorum 
anno 1909 erat nomerus 3.280 in 40 
Gymnasiis distributorum; anno autem 
1929 Gymnasia 88 erant, alumni vero 
10.555. 

R. PASTO, C. M. F. 


Bibliographia 


Josep Finestres .—Estudis biogrdfics. 
Vol. VII de la Biblioteca Histdrtca de 
la Biblioteca Balmes. Pag. 564, in 
quarto majore. Editorial Balmes. Bar¬ 
cinone. 1932. 

Nuper in lucem prodiit e celebri 
multos abhinc annos Bibliotheca Bal- 
mesiana Barcinonensi mirum illud 
opus, cujus compilator et auctor P. 
Ignatius Casanovas, S. J. Is studiis 
Balmesianis aliunde notissimus scrip¬ 
tor, ubi Cervariam se contulit de re 
Balmesiana investigationem peractu¬ 
rus, Finestresii gloria obfusus, eam 
se studio atque diligentias, suscitare 
statuit et nunc velumen hoc in 
manus tradit eruditorum quod ad- 
sueto palato abs dubio degustabunt. 
«Opus vere singulare, rerum archi¬ 
vum, inexhausta notitiarum fodina, 
quo in tractatu quid potius mirere 
haud facile dicas, an perceptionis sub¬ 
tilitatem, an amplitudinem cognitio¬ 
num, an judiciorum aequitatem, an 
perspicuam exponendi claritatem, an 
conclusionum logicen minime diruen¬ 
dam». Sic cl. scriptor Ferd. Razquin. 
Josephus Finestres et de Monsalvo 
egregius jurisconsultus domo Cerva- 


riensis, patria vero Barcinonensis ab 
ann. 1688 ad 1777 fuit. Initiis Acade¬ 
miae Cervariensis (1717) adstitit, cu¬ 
jus ita gloriis interfuit et fortunae tum 
pondere doctrinae et ornamento litte¬ 
rarum, tum plenitudine, ut ita dicam, 
humanae dignitatis, ut quasi sol in ea 
ordinem, lucem, vitam aliis tribueret, 
nomenque insaper et praestantiam 
suis meritis ubique profunderet: qui¬ 
bus effectum est ut Cervariensis Aca¬ 
demiae splendor in unum Finesfre- 
sium convenire diceretor. 

Haud multis operibus elegantissi- 
mus scriptor stipatur, qui potius homi¬ 
nibus erudiendis quam libris exscri¬ 
bendis videretur esse natus: qua in re 
adeo excelluit ut clarissimas Mayans et 
Siscar scripserit «praeceptorem qua¬ 
lem eum in tota Europa minime inve¬ 
nisse nec facile fore ut unquam inve¬ 
niretur». 

Haec quidem in hoc vere laudando 
opere inveniet lector quorum muita 
nunc primum investigatione exagitan¬ 
tor. Hoc volumen excellens 564 p. 
comprehendens Estudi preliminar vel 
conlationum seriem quas P. Casano¬ 
vas a. 1924 Barcinone in Bibi. Balmes 
haboit; Elogi funeral a Latino in Ca- 

talaonicum versum elogium funebre 
in exequiis Flnestresii prolatum ab 
eximio viro Raimando Lazaro de Dou 
et de Bassols, Vida i escrits, quae 
latine scripserat ci. polygraphus Ga- 
liisb, S. J. Documents varia demum 
documenta historica. Opus est, his 
omnibus jure consulendum qui cultus 
Catalaunici in s. XVIII historiam nos¬ 
cere percupient. Historiam Borboni- 
eae Universitatis non dices, saltem 
externam; haud inmerilo tamen, quod 
intrinseca ejus constitutio doctrinae¬ 
que quibus excelluit simul atque influ¬ 
xus externus manu magistra depin¬ 
gantur, historiam internam appella¬ 
veris. 

Thomas M. a PLANAS. C. M. F. 

Jose Llobera, S.) .— Obras poeticas de 
Fray Luis de Ledti- Edicidn y notas 
dei P. Jos£ Llobera.—Volumen I. — 
Poeslas Originales, p. 453. 1932. 

R. P. josephus Llobera quem auc¬ 
torem Grammaticae classicae Latini¬ 
tatis et iniustrem Palaestrae Latinab 
coniaboratorem optime norunt lecto¬ 
res, editis Magistri Legionensis car¬ 
minibus, in campo bonarum litterarum 
novam sibi gloriam comparavit. Jam 
pridem in ephemeride *Re/ig!6n y 
Cultura » (Jun. 1928 Dec. 1929) articu¬ 
lorum seriem conscripserat cui titulos 
Propecto de una edicldn de /as poe- 
alas de Fray Luis de Le6n, quod stu¬ 
dium laurea donatum fuerat in certa¬ 
mine in Universitate Salmanticensi ad 
tanti poetae IV centenarium comme¬ 
morandum, et operis nunc in locem 


editi fundamentum exstitit. Hoc egre¬ 
gio opere sibi gratulantur Hispanae 
litterae, et quicomque magni faciant, 
ut par est, criticam textuum sapien¬ 
tem et eruditam. 

Fr. Petrus M. VClez O. S. A. de 
praelaodato Proyecto haec habet: 
«Aunque ei certamen internaciona) 
promovido por la Orden Agustiniana 
y la Universidad Saimnntina para fes- 
tejar en 1928 ei 4.° centenario dei na- 
cimiento de Fray Luis que Ios llend 
de gloria, no hubiese producido otro 
fruto que el Proyecto de una edicidn.. 
por el P. JosC Llobera, CI sdlo basfa- 
rfa para justificarle y enaltecerle.» 
P. Llobera poCseos Magistri Legio¬ 
nensis quam qui maxime studiosus, 
paucis sed praecipais poetae editioni¬ 
bus adbibitis, veram textus lectionem 
semper nobis praebuit, ut posterior 
Codicum perlustratio nonnisi ad eam 
sustinendam confirmandamque inser¬ 
vierit. Singulis carminibus breve stu¬ 
dium sive argumentum praeponitur; 
textum comitantur diversorum codi¬ 
cum variationes, et adnotationes qui¬ 
bus perfecta in humaniorlbos litteris 
eraditio editoris patefit. Volumen to¬ 
tam perlegimus, et, numquan at none, 
fatemur, snavitatem nostri lyrici po8- 
seos degustavimus. Amicissimo Pa¬ 
tri Llobera ex imo corde grates refe¬ 
rimus, maximo habentes in honore 
qood tantos vir tamque bene de litte¬ 
ris meritus in sociis et conlaboratorl- 
bus nostri Commentori! adnomere- 
tur. 

H. MARTIJA, C. M. F. 

Exercitationes Scholares 


Nasica et Ennius 

(Ann. III, n. 19) 

Nasica Ennium vatem (1) visit. Dum 
(2) rogat de illo, ancilla dixit eum domi 
non esse. Nasica sensit id jussu eri di¬ 
xisse, re tamen vera intus esse. Ille revo¬ 
cavit gradum, neque institit; sed paucis 
post diebus venit Ennius ad Nasicam, 
quem (3) arcessivit. Tunc intus clamat 
Nasica; Domi non sum,—Ennius ei; 
Quid? nonne vocem tuam audio? Vere 
cognita mihi (4) est melius quam alia. 
Respondit Nasica: Nae tu (5) homo im¬ 
pudens es; nuper cum te quaerebam (6) 
ancillae tuae credidi te domi non esse 
ajenti; tu vero mihi ipsi non credis? 

Edelmirus Merino 

Guarnicae in Vasconia 

Notulae 

(1) Nomen appellativum semper post 
nomen proprium. (2) Dum fere semper 
in indicativo, idque praesenti (3) Quem 
pro et... eum. (4) Mihi non a me: cof&ni- 
tus sumatur ut adjectivus. (5) Nae tu... 
Verdaderamente que tii: hoc abverbium 
adfirmationis est usitatissimum conjunc¬ 
tum cum nominibus et pronominibus. 
(6) In indicativo, quia est propositio 
temporalis realis. 

La serpiente y el elefante 

(Ann. III, n. 19, in operculis pag. 4) 

Perece con frecuertcia 
el malvado victima de 
sus maldades. (1) 

Ocurrid en la India que una serpien¬ 
te grande y larguisima decfa, alabindo- 
se. a las serpientes pequeflas, que ella 
podia acarrear la muerte al mismo ele¬ 


fante aunque tan fiero animal. Dlcho es¬ 
to acomete audazmente a uno mientras 
descansaba en la sombra y le apresa con 
su cuerpo ductil. El elefante disimulan- 
do sabiamente que quisiera resistirse, 
omite todo movimiento y conato de 
fuerza; y aminorO el cuerpo cuanto pu- 
do; y conprimid el globo de su ancho 
vientre; el cual fu6 envuelto con los ani- 
llos y espiras de la serpiente. El maligno 
enemigo apretando entonces las roseas 
con grande esfuerzo, trat6 de matarle 
cruelisimamente. Pero el elefante hacien- 
do uso de su inmensa fortaleza, ensan- 
cha el cuerpo, se infla de manera mara- 
villosa y rompe la espina de la culebra; 
entonces se sacuae las anillas rotas; po¬ 
ne por fin, el pi£ derecho sobre la cabeza 
dei vencido enemigo y aplasta su ce¬ 
rebro. 

Fabianus Bilbao 

Ouemicas, in Vasconia 

Vulpes et Rubus w 

Cum vulpes in saepem ascendisset et 
lapsa esset, cecidit, atque rubum, ut au¬ 
xilio ejus et favore sisteret, prehendit. 
Pedes cum pungerentur spinis, de illo 
magnopere indoluit et rubo dixit; «Heu 
mihi: ad te fautorem confugi, tu vero 
male erga me te gessisti». Rubus ei; Mi¬ 
sera, respondit, arripere me voluisti, qui 
omnes apprehendere soleo. 

Haec significat fabella, simili modo, 
qui illorum opera uti volunt, quibus in¬ 
natum est aliis injuriam inferre, stultos 
esse. 

R. Gabriel, C. M. P. 

ex. II Lat. cursu 

Villae Rosarii (in Argentlna) 


(1) Perpulcrius vernaculo idiomats: A maestro, cuchillada. 

(2) Benivolentia adducti erga eoa qui tam longe absunt a nostra actuaria, hata traductam ex Hispanica 
ia linguam Latinam compositionem quamquam sero ad nos adlatam palaestritis nostrae Palaestrae obterimus. 

Actuaria. 

Compositiones Vertendae 


EI gozo de Ia ciencia 

Los conocitnientos (1) de Arquimedes 
no estaban clrcunscritos (2) a solas las 
Matemfiticas. Habiendo cierto orfebre 
(3) mezclado (4) cobre con oro en una 
corona dei rey que habia de ser de oro 
puro, encontr6 el secreto (5) hasta en- 
tonces (6) desconocido y hoy dia muy 
comiin de descubrlr el fraude. Dfcese 
que recibid de ello tan grande satisfac- 


ci6n (7) que sin darse cuenta que estaba 
desnudo (8) sali6 bruscamente (9) dei' 
bafto gritando: lo hallS, lo halle. 

Notulae 

(1) Doctrina (sing.) — (2) Definitus 
(con ablat.) —(3) Argentarius. — (4) Con¬ 
flare,— (5) Arcanum —(6) Ad id tem¬ 
pus. — (7) Voluptas. — (8) Nudum se 
esse non advertens animo.—(9) Subito. 


Canis Marinus «> et Balaena 

Canem marinum dixere (2) voracissimum 
animantium cunctorum, sed libentius 
solere in escis helluari (3) candidis. 

Contra hunc balaena: (4)Quicumque, aut albiaut nigri, 
pisciculi praeda sunt mihi grata et optima. 

Ibero e Htore ad (5) columnas Herculis 
canem explorator in alto viderat salo. 

Navigio vadunt vigiles, ac secum ferunt' 
reticulum conglobatum, plenum carnibus, 
acutumque celans uncum, panno candido 
dolum tegente insidiasque: fero in gurgites (6) 
per funem cuncta projiciunt. Captat avide (7) 
hiatu vasto mortem ille suam; ferreo 
infixus unco ad terram trahitur et perit. 

Balaena ab alto rem totam prospexerat: 

Te tua, conclamat, perdidit voracitas. 

L. ROCCI, S. J. 


Notulae -—-— 

(1) El pez can. (2) Dicese de antiguo. Profc Smmanuel Jov6, C. M. F. 

(3) Cebarse. (4) Se suple ait. (5) Cerea Moderator 

de, (6) En las aguas. (7) L&nzese con ' _ ' _ 

avidez. TypograpUa t. Campa Calaret. - Tarregaa 

